31985L0584
L 372/42
JURNALUL OFÍCIAL AL UNIUNII EUROPENE
DIRECTIVA CONSILIULUI
din 20 decembrie 1985
de modificare, în vederea aderării Spaniei și Portugaliei, a Directivei 85/433/CEE privind recunoașterea reciprocă a diplomelor, certificatelor și a altor titluri oficiale de calificare în domeniul farmaciei, inclusiv a măsurilor de facilitare a exercitării efective a dreptului de stabilire cu privire la anumite activități din domeniul farmaciei
(85/584/CEE)
CONSILIUL COMUNITĂȚILOR EUROPENE,
având în vedere Actul de aderare a Spaniei și Portugaliei, în special articolul 396,
întrucât, în vederea aderării Spaniei și Portugaliei, este necesar să se aducă anumite modificări Directivei 85/433/CEE (1), pentru a se asigura aplicarea sa uniformă de către Spania și Republica Portugheză și de către celelalte state membre;
întrucât, în temeiul articolului 2 alineatul (3) din Tratatul de aderare a Spaniei și Portugaliei, instituțiile Comunității pot adopta, înainte de aderare, măsurile menționate la articolul 396 din Actul de aderare, măsurile intrând în vigoare sub rezerva și la data intrării în vigoare a tratatului menționat anterior,
ADOPTĂ PREZENTA DIRECTIVĂ:
Articolul 1
De la 1 ianuarie 1986, sub rezerva intrării în vigoare a Tratatului de aderare a Spaniei și Portugaliei, la articolul 4 din Directiva 85/433/CEE se adaugă următorul text:
„(k)
în Spania:
título de licenciado en farmacia (diplomă universitară în farmacie acordată de Ministerul Educației și Științei sau de universități)
(l)
în Portugalia:
Carta de curso de licenciatura em Ciências Farmacêuticas (certificatul de licență în științe farmaceutice acordat de universități)”.
Articolul 2
Statele membre pun în aplicare măsurile necesare pentru a se conforma prezentei directive în termenul prevăzut la articolul 19 alineatul (1) din Directiva 85/433/CEE.
Articolul 3
Prezenta directivă se adresează statelor membre.
Adoptată la Bruxelles, 20 decembrie 1985.